ai4bharat/Pralekha huggingface dataset:
श्रम आणि रोजगार मंत्रालय
कृषी आणि ग्रामीण मजूरांसाठीचा अखिल भारतीय ग्राहक मूल्य निर्देशांक –जानेवारी 2021
नवी दिल्ली, 19 फेब्रुवारी 2021
जानेवारी महिन्यासाठीचा, कृषी तसेच ग्रामीण मजूरांसाठीचा अखिल भारतीय ग्राहक मूल्य निर्देशांक अनुक्रमे 9 आणि 8 अंकांनी खाली घसरला असून कृषी मजुरांसाठीचा निर्देशांक 1038 तर ग्रामीण मजुरांसाठीचा निर्देशांक 1045 इतका झाला आहे. डाळी, कांदा, बटाटा, कोबी, वांगी अशा भाजीपाला आणि अन्नधान्याच्या किमती घसरल्यामुळे त्यावर आधारित अन्नधान्य निर्देशांकात शेतमजुरांसाठी 12.52 तर ग्रामीण मजूरांसाठी 11.40 अंकांपर्यंत घसरण झाली आहे.
विविध राज्यांमध्ये निर्देशांकात झालेली वाढ/घट वेगवेगळी आहे.
या निर्देशांकाविषयी बोलतांना श्रम आणि रोजगार मंत्री संतोष कुमार गंगवार म्हणाले, “की ग्राहकांच्या खरेदीक्षमतेवर आधारलेल्या सीपीआय-एएल आणि आर एल निर्देशांकात अनुक्रमे 2.17% आणि 2.35% पर्यंत झालेली घट अन्नधान्य आणि भाज्यांच्या किमती कमी झाल्यामुळे झाली आहे.
All-India Consumer Price Index Number 
|
|
Group
|
|
Agricultural Labourers
|
|
Rural Labourers
|
|
|
|
Dec,2020
|
|
Jan,2021
|
|
Dec,2020
|
|
Jan,2021
|
|
General Index
|
|
1047
|
|
1038
|
|
1053
|
|
1045
|
|
Food
|
|
1005
|
|
987
|
|
1010
|
|
993
|
|
Pan, Supari, etc.
|
|
1738
|
|
1762
|
|
1749
|
|
1773
|
|
Fuel & Light
|
|
1099
|
|
1110
|
|
1094
|
|
1104
|
|
Clothing, Bedding &Footwear
|
|
1025
|
|
1031
|
|
1045
|
|
1050
|
|
Miscellaneous
|
|
1068
|
|
1076
|
|
1071
|
|
1080
हा निर्देशांक जाहीर करतांना कामगार विभागाचे महासंचालक डीपीएस नेगी म्हणाले की ‘महागाई दरात झालेली ही घसरण ग्रामीण भागात काम करणाऱ्या लाखो मजुरांना मोठा दिलासा देणारी आहे.”
फेब्रुवारी महिन्यासाठीच्या ग्राहक मूल्य निर्देशांकाची आकडेवारी 19 मार्च रोजी जाहीर केली जाईल.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
राष्ट्रपती कार्यालय
डॉ. राजेंद्र प्रसाद यांना त्यांच्या जयंतीनिमित्त राष्ट्रपतींची आदरांजली
नवी दिल्ली, 3 डिसेंबर 2020
राष्ट्रपती, रामनाथ कोविंद यांनी भारताचे पहिले राष्ट्रपती डॉ राजेंद्र प्रसाद यांना त्यांच्या जयंतीनिमित्त आज राष्ट्रपती भवनात आदरांजली वाहिली . राष्ट्रपती आणि राष्ट्रपती भवनातील इतर मान्यवरांनी डॉ राजेंद्र प्रसाद यांना पुष्पांजली अर्पण केली.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 82
रस्ते वाहतूक आणि महामार्ग मंत्रालय
एनएचएआय इन्व्हिटने पुन्हा एकदा अपेक्षेपेक्षा सरस कामगिरी केली
नवी दिल्ली, 27 ऑक्टोबर 2022
इन्व्हिटचा राऊंड #2 निर्धारित कालमर्यादेच्या 10 टक्के कालावधीत पाच पटीने ओव्हर सबस्क्राईब झाला.
हा राऊंड खास आहे कारण 25% एनसीडी  किरकोळ गुंतवणूकदारांसाठी राखीव आहेत.
देशातील सामान्य नागरिकांना पायाभूत सुविधा क्षेत्रात गुंतवणूक करण्याची संधी देण्याचा हा अजेंडा केंद्रीय रस्ते वाहतूक आणि महामार्ग मंत्री नितीन गडकरी पुढे नेत आहेत.
या पर्यायासह सेवानिवृत्त नागरिक, पगारदार व्यक्ती, छोट्या आणि मध्यम व्यावसायिकांना नवभारताच्या उभारणीत गुंतवणूक करण्याची आणि त्याच वेळी उत्तम परतावा  मिळवण्याची उत्तम संधी आहे.
उद्या ऐतिहासिक दिवस आहे कारण इनव्हिट एनसीडी बीएसईमध्ये सूचिबद्ध होतील आणि केंद्रीय मंत्री नितीन गडकरी घंटा वाजवून पायाभूत विकास निधीमध्ये सार्वजनिक भागीदारीची एक नवी सुरुवात करतील.S.Tupe/S.Kane/D.Rane
(Visitor Counter : 125
माहिती आणि प्रसारण मंत्रालय
हा पुरोगामी अर्थसंकल्प आहे: प्रकाश जावडेकर
नवी दिल्ली, 1 फेब्रुवारी 2021
केंद्रीय माहिती आणि प्रसारण मंत्री प्रकाश जावडेकर म्हणाले कि हा पुरोगामी अर्थसंकल्प आहे. केंद्रीय अर्थमंत्री श्रीमती निर्मला सीतारमण यांनी संसदेत केंद्रीय अर्थसंकल्प 2021-22 सादर केल्यानंतर माध्यमांशी बोलताना जावडेकर म्हणाले की कोरोना महामारीमुळे जगभरातील अर्थव्यवस्थांना मोठा फटका बसला आहे. मात्र भारताने कोविड विरुद्ध युद्ध तर जिंकलेच शिवाय गरीबी विरोधात आणि समृद्धीच्या दिशेने पुढे वाटचालही सुरु केली.
भांडवली खर्चामध्ये मोठी वाढ केल्याचे अधोरेखित करत ते म्हणाले की पायाभूत सुविधांमध्ये पाच लाख कोटी रुपयांहून अधिक गुंतवणूक हा एक मोठा निर्णय आहे. यामुळे रोजगाराला मोठी चालना मिळेल, असेही ते म्हणाले.
रसायन आणि खते मंत्रालय
उत्पादन प्रोत्साहन सवलत योजनेअंतर्गत औषध निर्माणाशी संबंधित प्रमुख उत्पादने/औषधांसाठीचे घटक आणि फार्मास्युटिकल साहित्याच्या स्वदेशी उत्पादनाला चालना
नवी दिल्ली, 13 एप्रिल 2021
उत्पादन प्रोत्साहन सवलत योजनेअंतर्गत औषध उत्पादनाशी निगडीत 16 अर्जांना मंजूरी देण्यात आली आहे. या 16 उत्पादन निर्मिती कारखान्यांचया उभारणीसाठी एकूण गुंतवणूक 348.70 कोटी रुपये असून यामुळे 3,042 जणांना रोजगार मिळेल. या कंपन्यांचे व्यावसायिक उत्पादन 1 एप्रिल 2023 पासून सुरु होईल.
कंपन्यांची यादी आणि तपशील पुढीलप्रमाणे:
|
|
S.No.
|
|
Name of Eligible Product
|
|
Name of the Applicants
|
|
Committed production capacity

|
|
Committed Investment

|
|
1
|
|
Valsartan
|
|
Honour Lab Limited
|
|
300
|
|
26.88
|
|
2
|
|
Losartan
|
|
Anasia Lab Private Limited
|
|
400
|
|
29.12
|
|
3
|
|
Levofloxacin
|
|
Hetero Drugs Limited
|
|
230
|
|
9.00
|
|
4
|
|
Chemex Global
|
|
115
|
|
20.00
|
|
5
|
|
Surya Life Sciences Limited
|
|
230
|
|
20.00
|
|
6
|
|
Sulfadiazine
|
|
Andhra Organics Limited
|
|
360
|
|
38.70
|
|
7
|
|
Ciprofloxacin
|
|
Sreepathi Pharmaceuticals Limited
|
|
900
|
|
16.05
|
|
8
|
|
Ofloxacin
|
|
Sreepathi Pharmaceuticals Limited
|
|
300
|
|
16.05
|
|
9
|
|
Global Pharma Healthcare Private Limited
|
|
200
|
|
16.49
|
|
10
|
|
Telmisartan
|
|
Andhra Organics Limited
|
|
360
|
|
40.00
|
|
11
|
|
Diclofenac Sodium
|
|
Kreative Actives Private Limited
|
|
350
|
|
20.74
|
|
12
|
|
Amoli Organics Private Limited
|
|
175
|
|
6.56
|
|
13
|
|
Vapi Care Pharma Private Limited
|
|
525
|
|
21.00
|
|
14
|
|
Levetiracetam
|
|
Honour Lab Limited
|
|
840
|
|
31.36
|
|
15
|
|
Carbidopa
|
|
Hetero Drugs Limited
|
|
16
|
|
18.00
|
|
16
|
|
Levodopa
|
|
Hetero Drugs Limited
|
|
40
|
|
18.75
भारतीय औषधनिर्माण उद्योग आकारानूसार जगात तिसऱ्या क्रमांकाचा आहे. तसेच युएस आणि युरोपिय युनियनमध्ये भारतीय औषधनिर्माम उद्योगाचा मोठा वाटा आहे.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
पंतप्रधान कार्यालय
2001 मधील प्राणघातक भूकंपानंतर कच्छचा झालेला कायापालट दाखवणारी ट्वीट ची साखळी पंतप्रधानांनी सामाईक केली
पंतप्रधान नरेंद्र मोदी यांनी कच्छचे खासदार विनोद चावडा यांनी केलेले ट्विट शेअर केले आहे ज्यात त्यांनी म्हटले आहे की 2001 मधील भूकंपाच्या विध्वंसानंतर पर्यटनाचे एक उत्तम ठिकाण म्हणून कच्छचा कायापालट आणि विकास झाला आहे.
खासदाराच्या ट्विट थ्रेडला प्रतिसाद देताना पंतप्रधान म्हणाले;
"कच्छबाबत ट्वीट ची एक सुंदर साखळी . 2001 मध्ये जेव्हा भीषण भूकंप झाला, तेव्हा लोकांनी कच्छबाबत शोकसंदेश लिहिले , मात्र या जिल्ह्यातील लोकांमध्ये काहीतरी खास आहे. त्यांनी शून्यातून पुन्हा भरारी घेतली आणि जिल्ह्याला नवीन उंचीवर नेले. आज कच्छ हे पर्यटनाचे एक उत्तम ठिकाण आहे. "
माहिती आणि प्रसारण मंत्रालय
51 व्या इफ्फीमध्ये ज्येष्ठ अभिनेते आणि दिग्दर्शक विश्वजीत चटर्जी यांना इंडियन पर्सनॅलीटी ऑफ इयर पुरस्काराची घोषणा
पणजी, 16 जानेवारी 2021
गोवा इथल्या 51 व्या भारतीय आंतरराष्ट्रीय चित्रपट महोत्सवात ज्येष्ठ अभिनेते, निर्माते, दिग्दर्शक, हिंदी आणि बंगाली चित्रपटांचे गायक विश्वजीत चटर्जी यांना इंडियन पर्सनॅलीटी ऑफ इयर पुरस्काराने गौरवण्यात येईल असे माहिती प्रसारण मंत्री श्री प्रकाश जावडेकर म्हणाले.
मार्च 2021 मध्ये राष्ट्रीय चित्रपट पुरस्कार सोहळ्यात हा पुरस्कार त्यांना प्रदान केला जाईल अशी माहिती त्यांनी यावेळी दिली.
बीस साल बाद चित्रपटातल्या कुमार विजय सिंग,कोहरा मधल्या राजा अमित कुमार सिंग,एप्रिल फुल मधल्या अशोक, मेरे सनम मधल्या रमेशकुमार, नाईट इन लंडन मधला जीवन, दो कलिया मधल्या शेखर आणि किस्मतमध्ये त्यांनी साकारलेल्या विकीच्या भूमिकेला रसिकांची मोठी पसंती मिळाली. आशा पारेख, वहिदा रेहमान, मुमताज,माला सिन्हा आणि राजश्री या प्रख्यात अभिनेत्रीसमवेत त्यांनी चित्रपटात भूमिका केल्या. त्यांच्या बंगाली चित्रपटांमध्ये चौरीन्घी , उत्तम कुमार यांच्यासमवेत गढ नसीमपूर, कुहेली आणि त्यानंतर श्रीमान पृथ्वीराज ,जय बाबा तारकनाथ  आणि अमर गीती  यांचा समावेश आहे. 1975 मध्ये विश्वजीत यांनी ‘कहते है मुझको राजा’ या चित्रपटाची निर्मिती आणि दिगदर्शन त्यांनी केले. अभिनय आणि दिग्दर्शनाबरोबरच गायक आणि निर्माता म्हणूनही त्यांनी काम केले आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
नागरी उड्डाण मंत्रालय
नागरी उड्डाण मंत्रालयाने दिली ICMR आणि IIT, मुंबई यांना ड्रोन वापरण्याची परवानगी
नवी दिल्ली, 13 सप्टेंबर 2021
नागरी उड्डाण मंत्रालय  आणि नागरी उड्डाण महासंचालनालयाने  इंडियन कौन्सिल ऑफ मेडिकल रिसर्च  आणि इंडियन इन्स्टिट्यूट ऑफ टेक्नॉलॉजी, मुंबई  यांना ड्रोन नियम, 2021 पासून सशर्त सूट दिली आहे. ड्रोन वापरून 3000 मीटर उंचीपर्यंत अंदमान आणि निकोबार बेटे, मणिपूर आणि नागालँडमध्ये प्रायोगिक कार्यकक्षेबाहेरील  लस वितरण करण्यासाठी आयसीएमआरला परवानगी देण्यात आली आहे. इंडियन इन्स्टिट्यूट ऑफ टेक्नॉलॉजी, मुंबई  ला स्वतःच्या परिसरात ड्रोनचे संशोधन, विकास आणि चाचणीसाठी ड्रोन वापरण्याची परवानगी मिळाली आहे.
ही सूट हवाईपट्टी वापराच्या अटी आणि शर्तींच्या अधीन असेल आणि त्या हवाईपट्टी वापराच्या मंजुरीच्या तारखेपासून एक वर्षाच्या कालावधीसाठी किंवा पुढील आदेशापर्यंत, जे आधी असेल त्यानुसार वैध असेल.
नागरी उड्डाण मंत्रालयाच्या संकेतस्थळावरून प्रसिद्धिपत्रकाची लिंक मिळू शकते.
याआधी, 11 सप्टेंबर 2021 रोजी केंद्रीय नागरी उड्डाण मंत्री ज्योतिरादित्य सिंधिया यांनी तेलंगणा राज्यातील विकराबाद येथे अशा प्रकारे पहिल्या 'मेडिसिन फ्रॉम द स्काय' अर्थात हवाईमार्गे औषध प्रकल्पाची सुरुवात केली होती, ज्याअंतर्गत ड्रोन वापरून औषधे आणि लसी दिल्या जातील.
25 ऑगस्ट 2021 रोजी नागरी उड्डाण मंत्रालयाने ड्रोन नियम, 2021 मध्ये सूट दिल्याचे अधिसूचित केले जे निर्धोक आणि सुरक्षा यांचे संतुलन साधत ड्रोनचा वापर करण्याचे दैदिप्यमान युग सुरु झाल्याचे द्योतक आहे.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
सामाजिक न्याय आणि सबलीकरण मंत्रालय
दिव्यांग सक्षमीकरण विभागातर्फे 9 ते 11 नोव्हेंबर दरम्म्यान 'माहिती तंत्रज्ञान क्षेत्रात दिव्यांग तरुणांसमोरची आव्हाने" कार्यक्रमाचे आयोजन
नवी दिल्ली, 8 नोव्हेंबर 2018
केंद्रीय सामाजिक न्याय आणि सक्षमीकरण मंत्रालयाच्या अखत्यारीतील दिव्यांग सक्षमीकरण विभागातर्फे 9 ते 11 नोव्हेम्बर दरम्यान 'माहिती तंत्रज्ञान क्षेत्रात दिव्यांग तरुणांसमोरची आव्हाने" कार्यक्रमाचे आयोजन करण्यात येणार आहे. कोरियन सरकार आणि आंतरराष्ट्रीय पुनर्वसन विभागाच्या सरकार्याने भारत ही परिषद आयोजित करत आहे. माहिती तंत्रज्ञान क्षेत्रात दिव्यांग तरुणांसमोरची आव्हाने या कार्यक्रमाचा हेतू दिव्यांग तरुणांना आय टी क्षेत्रात नोकरी मिळवण्यात येणाऱ्या अडचणी आणि आव्हाने ओळखून माहिती आणि दूरसंवाद क्षेत्रात त्यांना संधी मिळवून देण्यासाठी प्रयत्न करणे हा आहे. या कार्यक्रमात मिळालेल्या मार्गदर्शनामुळे दिव्यांग व्यक्तींनाही जागतिक पातळीवर आय टी क्षेत्रात रोजगाराच्या संधी उपलब्ध होतील. संयुक्त राष्ट्रांच्या दिव्यांग व्यक्तींच्या अधिकारणाविषयी झालेल्या परिषदेतील जाहीरनाम्यात असलेल्या नियम 21ची अंमलबजावणी करण्यासठी हा कार्यक्रम उपयुक्त ठरेल.
केंद्रीय सामाजिक न्याय आणि सक्षमीकरण मंत्री थावरचंद गेहलोत यांच्या हस्ते 9 नोव्हेंबरला या परिषदेचे उदघाटन होईल आणि या कार्यक्रमात आयोजित विविध स्पर्धांमध्ये बक्षीसे मिळवणाऱ्या व्यक्तींना 11नोव्हेंबरला त्यांच्या हस्ते पारितोषिके देण्यात येतील. या कार्यक्रमात केंद्र सरकारच्या विविध विभागांचे वरिष्ठ अधिकारी मार्गदर्शन करतील.
या कार्यक्रमाअंतर्गत विविध गटात दिव्यांगांसाठी स्पर्धा आयोजित करण्यात येतील. 13 ते 21 वर्ष वयोगटातील दिव्यांग व्यक्ती या स्पर्धेत सहभागी होऊ शकतील. या कार्यक्रमात जगभरातील 18 देशांमधले सुमारे 100 दिव्यांग युवक सहभागी होणार आहेत.
जगभरात सध्या सुमारे 1 अब्ज दिव्यांग व्यक्ती आहेत. त्यातही विकसनशील देशांमध्ये दिव्यांगांची संख्या तुलनेने अधिक आहे. अशा दिव्यांग व्यक्ती आय टी आणि आय सी टी सारख्या क्षेत्रातील रोजगारापासून वंचित राहू नये, यासाठी, हा विशेष कार्यक्रम घेतला जाणार आहे.
N.Sapre/R.Aghor/P.Kor
(Visitor Counter : 63
कृषी मंत्रालय
शून्य उपासमारीचे लक्ष्य गाठण्यासाठी मोदी सरकार सातत्याने कार्यरत-राधा मोहन सिंह
युवकांना कृषी क्षेत्राकडे आकर्षित करण्यासाठी कृषी विज्ञान केंद्राच्या माध्यमातून ‘आर्य’ प्रकल्प राबवणार
(नवी दिल्ली, 16 ऑक्टोबर 2018
जागतिक अन्न दिवसाच्या निमित्ताने सन 2030 पर्यंत ‘शून्य भूक बळी जग’ हे उद्दिष्ट साध्य करण्यासाठी आम्ही कटिबद्ध आहोत, असे प्रतिपादन केंद्रीय कृषी आणि शेतकरी कल्याण मंत्री राधा मोहन सिंह यांनी आज नवी दिल्लीत केले. जागतिक अन्न दिनानिमित्त आयोजित करण्यात आलेल्या कृषी स्टार्ट अप आणि नवउद्योजकांच्या परिषदेचे उद्घाटन राधा मोहन सिंह यांच्या हस्ते आज झाले, त्यावेळी ते बोलत होते.
शेतकऱ्यांचे उत्पन्न वाढावे यासाठी त्यांना आवश्यक असणाऱ्या कृषी तंत्रज्ञानामध्ये संशोधन करण्याचे कार्य सरकार सातत्याने करत आहे. कृषी उत्पादन आणि अन्न सुरक्षा यासाठी संशोधन सुरू आहे, असेही राधा मोहन सिंह यांनी यावेळी सांगितले. अलिकडच्या ताज्या अंदाजानुसार 2017-18 या वर्षात देशात 284.83 दशलक्ष टन अन्नधान्याचे उत्पादन होईल असा अंदाज आहे. 2013-14 च्या तुलनेत यंदा अन्नधान्याचे उत्पादन 20 दशलक्ष टन जास्त होईल असा अंदाज आहे, अशी माहिती राधा मोहन सिंह यांनी यावेळी दिली.
‘कुशल भारत’ योजना भारतभर राबवण्यात येत आहे. यामध्ये कृषी क्षेत्रात 22 लाख कुशल युवकांची आवश्यकता आहे. त्यामुळे कृषी विभाग आणि कृषी विज्ञान केंद्र यांच्यामार्फत युवकांना शेती विषयक कौशल्यांचे प्रशिक्षण देण्यात येत आहे. मोदी सरकार उद्योजकतेला प्रोत्साहन देत आहे. कौशल्य विकसित करून स्टार्टस् अप सुरू करण्यासाठी आवश्यक मदत सरकारच्या वतीने पुरवली जात आहे, असेही राधा मोहन सिंह यांनी सांगितले.
कृषी क्षेत्राकडे युवावर्गाला आकर्षित करण्यासाठी कृषी विज्ञान केंद्रांमार्फत ‘आर्य’ हा प्रकल्प सुरू करण्यात आला आहे. बी-बियाणांची निर्मिती, रोपांची निर्मिती, अन्न प्रक्रिया, पशु चिकित्सा, कृषी यंत्रसामुग्री, कुक्कुटपालन, मत्स्य उत्पादन, जैविक उत्पादने अशा क्षेत्रात स्टार्टअप साठी अनेक संधी उपलब्ध असल्याचेही कृषीमंत्री राधामोहन सिंह यांनी यावेळी सांगितले.
N.Sapre/S.Bedekar/P.Kor
कार्मिक, सार्वजनिक तक्रार आणि निवृत्ती वेतन मंत्रालय
एनसीजीजीने प्रतिभावंत तरुणांसाठी खुले केले आपले दरवाजे, सार्वजनिक धोरण आणि सुशासन या संदर्भातील पहिला प्रशिक्षण कार्यक्रम केला सुरू.
एनसीजीजी प्रशिक्षण कार्यक्रमामुळे मुख्य कार्यक्षेत्रात शिक्षण आणि संशोधन सुलभ होणार.
भारत सरकारने 2014 मध्ये आघाडीची वैचारिक संस्था म्हणून स्थापन केलेल्या नॅशनल सेंटर फॉर गुड गव्हर्नन्स  म्हणजेच राष्ट्रीय सुप्रशासन केंद्र या संस्थेने उज्ज्वल तरुण प्रतिभावंतासाठी आपले दरवाजे खुले केले असून आपला पहिला प्रशिक्षण कार्यक्रम सुरू केला आहे. या प्रशिक्षण कार्यक्रमात पदव्युत्तर पदवी घेत असलेल्या भारतीय विद्यार्थ्यांना किंवा कायदा अथवा अभियांत्रिकी पदवी अभ्यासक्रमाच्या अंतिम वर्षात किंवा भारतातील किंवा परदेशातील मान्यताप्राप्त विद्यापीठे/ संस्थांमध्ये प्रशिक्षणार्थी म्हणून नोंदणी केलेल्या संशोधक बुद्धिवंताना सहभागी होता येणार आहे. इंटर्नशिप कार्यक्रमाचा उद्देश तरुण आणि तल्लख तरुणांना संशोधन, आलोचनात्मक अभ्यास, दस्तऐवजीकरण आणि राष्ट्रीय भांडार विकसित करण्यासाठी सर्वोत्तम पद्धतींचा प्रसार करणे तसेच या व्यापक प्रसारासाठी व्यासपीठ स्थापित करणे हे या प्रशिक्षण कार्यक्रमाचे उद्दिष्ट आहे. यामुळे या तरुण विद्यार्थ्यांना शिकण्याची तसेच सार्वजनिक धोरणात योगदान देण्याची संधी मिळेल. या प्रशिक्षण कार्यक्रमाचा किमान कालावधी 8 आठवडे तर कमाल कालावधी 6 महिने आहे. प्रत्येक प्रशिक्षणार्थीला दरमहा दहा हजार रुपये मानधन म्हणून दिले जातील.
एनसीजीजी प्रशिक्षण कार्यक्रमामध्ये तरुणांनी प्रचंड रस दाखवला असून जून 2023 च्या तुकडीसाठी आजवर 1,700 हून अधिक अर्ज प्राप्त झाले. या अर्जांमधून छाननी आणि परस्पर संवादानंतर 22 उमेदवारांची त्यांच्या शैक्षणिक आणि अभ्यासक्रमेतर उपलब्धी तसेच सार्वजनिक धोरण, प्रशासन आणि संबंधित कार्यक्षेत्राबद्दलची आवड या निकषांनुसार निवड करण्यात आली आहे. हे निवडले गेलेले तरुण प्रतिभावंत कायदा, विकास अभ्यास, सार्वजनिक आरोग्य, अर्थशास्त्र, भूगोल, राज्यशास्त्र आणि यासारख्या इतर विविध विषयांचे प्रतिनिधित्व करतात. या तरुणांनी आपले शिक्षण हार्वर्ड लॉ स्कूल, टाटा इन्स्टिट्यूट ऑफ सोशल सायन्सेस, इंडियन स्कूल ऑफ पब्लिक पॉलिसी आणि नॅशनल लॉ युनिव्हर्सिटी यासारख्या नामांकित संस्थांमधून निवडले आहे.
एनसीजीजी प्रशिक्षण कार्यक्रम हा एक अल्प-कालिक कार्यक्रम असून तो प्रशिक्षणार्थींना सार्वजनिक धोरण तयार करणे आणि व्यावहारिक अनुभवांचे अद्वितीय मिश्रण प्रदान करतो. कार्यक्रमाच्या मुख्य उद्दिष्टांपैकी एक म्हणजे सर्व प्रशिक्षणार्थी त्यांच्या संबंधित कार्यक्षेत्रामधील धोरणावर नाविन्यपूर्ण कल्पना आणि दृष्टिकोनांवर एकत्रित कार्य करू शकतील असे सहयोगी वातावरण तयार करणे, हे आहे.
शिक्षण, विकेंद्रित नियोजन, ई-गव्हर्नन्स, सार्वजनिक सेवा वितरण, कायदे आणि नियम, ग्रामीण विकास आणि दारिद्र्य निर्मूलन, पाणी, सांडपाणी व्यवस्थापन, स्वच्छता आणि सार्वजनिक आरोग्य, आरोग्य सेवेतील प्रशासन, शाश्वतता, आपत्ती लवचिकता पायाभूत सुविधा आणि आपत्ती शमन, शाश्वत शहरी व्यवस्थापन आणि शहरी प्रशासन, पायाभूत सुविधांचा विकास, नवोन्मेष आणि नवउद्योजकता, जल संसाधन व्यवस्थापन आणि नदी पुनरुज्जीवन, हवामान बदल, पर्यावरण आणि स्वच्छ ऊर्जा, आदिवासी व्यवहार, देखरेख, डेटा विश्लेषण प्रकल्प, डेटा विश्लेषण, डिझाइनिंग, व्यवस्थापन आणि देखरेख, नैसर्गिक संसाधने, पर्यावरण आणि जंगले, जनसंवाद आणि सामाजिक प्रसार माध्यमे आणि प्रशासन क्षेत्रातील इतर संबंधित कार्यक्षेत्र यासारख्या विविध कार्यक्षेत्रांपैकी प्रशिक्षणार्थी आपले कार्यक्षेत्र या प्रशिक्षण कार्यक्रमासाठी निवडू शकतात.
पंतप्रधान कार्यालय
प्राचीन तमिळ संस्कृती जगभरात लोकप्रिय : पंतप्रधान
नवी दिल्ली, 13 फेब्रुवारी 2023
सिंगापूरचे पंतप्रधान महामहीम ली सिएन लूंग यांच्या ट्विटवर पंतप्रधान नरेंद्र मोदी यांनी प्रतिक्रिया दिली आहे. ली सिएन लूंग यांनी ट्विटमध्ये म्हटले आहे की, आपण एएमके, केबुन बारू आणि वायसीके येथील रहिवाशांसह उशीरा पोंगल साजरा केला.
ली सिएन लूंग यांच्या या ट्विटला उत्तर देताना पंतप्रधान म्हणाले;
“हे पाहून आनंद झाला. प्राचीन - सळसळती तमिळ संस्कृती जगभरात लोकप्रिय आहे.”
S.Bedekar/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी दलाई लामा यांना त्यांच्या 86 व्या वाढदिवसानिमित्त शुभेच्छा दिल्या आहेत
नवी दिल्ली, 6 जुलै 2021
पंतप्रधान नरेंद्र मोदी यांनी दलाई लामा यांना त्यांच्या 86 व्या वाढदिवसाच्या दूरध्वनीवरून शुभेच्छा दिल्या.
एका ट्विटमध्ये पंतप्रधान म्हणाले, "परमपूज्य @ दलाईलामा यांना त्यांच्या 86 व्या वाढदिवसाच्या शुभेच्छा देण्यासाठी फोन केला आणि त्यांच्या दीर्घ आणि निरोगी आयुष्यासाठी शुभेच्छा दिल्या ."
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
शेतकऱ्यांच्या सोयीसाठी राष्ट्रीय कृषी बाजारपेठेचा  विस्तार
कृषी उत्पादनांसाठी “एक देश, एक बाजारपेठ” स्वप्न साकारण्यात अखिल भारतीय व्यापार पोर्टलची मदत
1000 नवीन मंडईच्या एकत्रीकरणाचा विस्तार
राष्ट्रीय कृषि बाजारपेठ ई-एनएएम या नावाने प्रसिद्ध आहे. कृषी विपणनात हा एक नवीन उपक्रम असून अनेक बाजारपेठा आणि खरेदीदारांपर्यंत डिजिटल स्वरूपात पोहचणे शेतकऱ्यांना शक्य होते. तसेच व्यवहारांमध्ये पारदर्शकता आणणे आणि कृषी उत्पादनांसाठी “एक देश एक
बाजारपेठ ” संकल्पना विकसित करणे हा याचा उद्देश आहे.
ई-एनएएम अंतर्गत 18 राज्ये आणि 3 केंद्रशासित प्रदेशातील 1000 बाजारपेठा एकत्रित करून अधिक चांगली बाजारपेठ उपलब्ध करुन देण्यात आली आहे. . आतापर्यंत 1.69 कोटींपेक्षा जास्त शेतकरी आणि 1.55 लाख व्यापाऱ्यांनी ई-एनएएम प्लॅटफॉर्मवर नोंदणी केली आहे. ऑनलाईन आणि पारदर्शक बोली प्रणाली ई-एनएएम प्लॅटफॉर्मवर अधिकाधिक व्यापार करण्यास प्रोत्साहित करत आहे. ई-एनएएम प्लॅटफॉर्मवर 4.13 कोटी मेट्रिक टन घाऊक वस्तू आणि 3.68 कोटी नारळ व बांबूच्या अंदाजे 1.22 लाख कोटी रुपयांच्या व्यापाराची नोंद झाली आहे. या मंचावर शेतकऱ्यांना थेट पैसे देण्याची सुविधा देखील उपलब्ध करून देण्यात आली आहे.
ई-एनएएमच्या 1000 मंडईंमधील यश पाहता, अर्थमंत्री निर्मला सीतारामन यांनी जाहीर केल्याप्रमाणे ते आता विस्ताराच्या मार्गावर आहे. अर्थमंत्र्यांनी 1 फेब्रुवारी 2021 रोजी जाहीर झालेल्या केंद्रीय अर्थसंकल्पात ई-एनएएममध्ये आणखी 1000 मंडई एकत्रित करण्याची घोषणा केली. यामुळे या मंडई आणखी मजबूत होतील.
कोविड -19 काळात एफपीओ ट्रेडिंग मॉड्यूल सुरू करुन ई-एनएएम प्लॅटफॉर्म / मोबाइल अॅप अधिक बळकट करण्यात आले. यामुळे एफपीओना उत्पादन एपीएमसीमध्ये न आणता संकलन केंद्रातून व्यापार करता येईल. आतापर्यंत 1844 एफपीओ ई-एनएएम प्लॅटफॉर्मवर आहेत. याव्यतिरिक्त, ई-एनडब्ल्यूआर आधारित गोदामांमधून व्यापार सुलभ करण्यासाठी ई-एनएएममध्ये वेअरहाऊस आधारित व्यापार मॉड्यूल देखील सुरू केले गेले. या ठिकाणी आंतर-मंडई आणि आंतरराज्यीय व्यापार सुलभ करण्यासाठी, लॉजिस्टिक मॉड्यूलची वर्धित आवृत्ती प्रकाशित केली आहे. यापुढे ई-एनएएम प्लॅटफॉर्मला शासनाच्या आर ईएमएस प्लॅटफॉर्मसह इंटर -ऑपरेट करता येईल.
ई-एनएएम आता “प्लॅटफॉर्मचे प्लॅटफॉर्म” म्हणून विकसित होत आहे यामुळे शेतकऱ्यांना त्यांच्या उत्पादनांचे मूल्य वाढवण्यास मदत होईल आणि कृषी विपणन सुविधा सहज उपलब्ध होईल.
“ई-एनएएम ही केवळ एक योजना नाही तर शेवटच्या शेतकऱ्यापर्यंत लाभ पोहचावा आणि त्यांच्या शेती उत्पादनाची विक्री करण्याच्या पद्धतीचा कायापालट व्हावा हा यामागचा उद्देश आहे. यामुळे आपल्या शेतकर्यांना अतिरिक्त खर्च न करता पारदर्शक पद्धतीने स्पर्धात्मक व मोबदला देणारी किंमत मिळेल आणि त्यांच्या उत्पन्नात वाढ होईल.
U.Ujgare/S.Kane/P.Kor
वाणिज्य आणि उदयोग मंत्रालय
परदेशी व्यापार महासंचालनालयाने केवळ ‘नियामक’ न राहता ‘सुविधा’ देण्यावर भर द्यावा-सुरेश प्रभू
नवी दिल्ली, 3 मे 2018
परदेशी व्यापार महासंचालनालयाने केवळ ‘नियामक’ म्हणून काम न करता व्यापाऱ्यांना अधिकाधिक सुविधा देण्याचा प्रयत्न करावा, असा सल्ला केंद्रीय वाणिज्य आणि उद्योग तसेच नागरी विमान वाहतूकमंत्री सुरेश प्रभू यांनी दिला. नवी दिल्लीत या विभागाच्या पोर्ट अधिकाऱ्यांच्या बैठकीच्या सांगता समारंभात ते आज बोलत होते. देशभरातील क्षेत्रीय अधिकारी या दोन दिवसीय बैठकीत सहभागी झाले होते.
आज भारतासाठी परदेशी व्यापार ही अत्यंत महत्त्वाची बाब आहे, त्यामुळे क्षेत्रीय अधिकाऱ्यांनी त्यांचे काम एक आव्हान म्हणून स्वीकारावे, असे प्रभू म्हणाले. निर्यातीला चालना देण्यासाठी क्षेत्रीय अधिकाऱ्यांनी राज्य सरकारांसोबत मिळून काम करावे, असे ते म्हणाले. निर्यातवाढीसाठी महासंचालनालयाने राज्यांच्या मुख्य सचिवांच्या नेतृत्वाखाली एक समिती स्थापन करावी, असा सल्लाही त्यांनी दिला.
विशिष्ट जिल्ह्यांमधली निर्यातक्षम उत्पादने हेरून त्यांच्या निर्यातवाढीसाठी आवश्यक त्या सुविधा अधिकाऱ्यांनी स्थानिकांना उपलब्ध करून द्याव्यात, असे सांगत, या कामासाठी विशेष मेहनत घेणाऱ्या अधिकाऱ्यांचा गौरव केला जाईल, असेही प्रभू म्हणाले.
N.Sapre/R.Aghor/P.Kor
(Visitor Counter : 83
युवा व्यवहार आणि क्रीडा मंत्रालय
केंद्रीय क्रीडा मंत्री अनुराग सिंह ठाकूर यांच्या हस्ते, 19 व्या आशियाई क्रीडा स्पर्धेतील पदक विजेत्यांचा सत्कार
नवी दिल्ली, 28 सप्टेंबर 2023
आशियाई क्रीडा स्पर्धांमधे चमकदार कामगिरी करून मायदेशी परतलेल्या खेळाडूंचा, केंद्रीय क्रीडा मंत्री अनुराग सिंह ठाकूर यांनी आज सत्कार केला. नवी दिल्लीत कॉन्स्टिट्यूशन क्लब ऑफ इंडियामध्ये हा सत्कार समारंभ झाला.
यावेळी नेमबाजी, नौकानयन आणि महिला क्रिकेट संघाच्या खेळाडू अशा सुमारे 27 खेळाडूंचा सत्कार करण्यात आला. कर्णधार हरमनप्रीत कौर’च्या नेतृत्वाखालील भारतीय क्रिकेट संघाने या स्पर्धेत ऐतिहासिक विजय मिळवत सुवर्णपदक पटकावले. त्याशिवाय नौकानयन स्पर्धेत भारताने एकूण पाच पदके जिंकली, ज्यात 2 रौप्य आणि 3 कांस्य पदकांचा समावेश आहे. आतापर्यंत पदक तालिकेत, बहुतांश पदके नेमबाजीतून आली आहेत. यात एअर रायफल, शॉटगन आणि पिस्तूल संघांनी तब्बल 13 पदके  पटकावली आहेत.
अनुराग ठाकूर यांनी सर्व खेळाडूंच्या नेत्रदीपक कामगिरीबद्दल त्यांचे अभिनंदन केले. “ मी सर्व खेळाडू आणि प्रशिक्षकांचे अभिनंदन करतो. प्रचंड परिश्रमाने त्यांनी हे यश मिळवले आहे. आपल्याला कदाचित नौकानयन स्पर्धेत पदके मिळवणारे काही खेळाडू अशा प्रदेशातले दिसतील, जिथे पाण्याची कमतरता आहे, मात्र तरीही त्यांनी पाण्याशी संबंधित खेळांमध्ये पदके जिंकली आहेत. आपल्याला घोडेस्वारीमध्ये देखील, ऐतिहासिक सुवर्णपदक मिळाले आहे.” असे ठाकूर म्हणाले.
“नेमबाजीत आपण आपली जिद्द आणि चिकाटी दर्शवली. टॉप्सची  खेळाडू, सिफ्ट कौर सामरा हीने केवळ सुवर्ण पदकच जिंकले नाही तर महिलांच्या 50 मीटर रायफल 3P स्पर्धेत जागतिक विक्रम नोंदवला, तर खेलो इंडियाचा खेळाडू रुद्रांक्ष पाटीलनेही 10 मीटर एअर रायफलमध्ये सुवर्ण जिंकले, आमच्या सर्व नेमबाजांनी उत्कृष्ट कामगिरी केली.” असे ठाकूर पुढे म्हणाले.
या कार्यक्रमाला युवा व्यवहार आणि क्रीडा मंत्रालय तसेच भारतीय क्रीडा प्राधिकरणाचे अधिकारी आणि खेळाडूंचे कुटुंबिय आणि सहकारी उपस्थित होते.M.Pange/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36
सांस्कृतिक मंत्रालय
हर घर तिरंगा मोहिमेबद्दल लोकांना जागरुक करण्यासाठी मीनाक्षी लेखी यांनी 40 एलईडी व्हॅनना दाखवला हिरवा झेंडा
नवी दिल्ली, 1 ऑगस्ट 2022
हर घर तिरंगा मोहिमेला चालना देण्यासाठी केंद्रीय सांस्कृतिक राज्यमंत्री मीनाक्षी लेखी यांनी आज नवी दिल्लीत 40 एलईडी व्हॅनना हिरवा झेंडा दाखवला.
13 ते 15 ऑगस्ट या कालावधीत घरोघरी ध्वजवंदन करून हर घर तिरंगा मोहिमेत सक्रीय सहभागी होण्यासाठी मीनाक्षी लेखी यांनी यावेळी जनतेला प्रेरित केले.
"हर घर तिरंगा मोहीम पंतप्रधान नरेंद्र मोदीजींनी सुरू केली आणि आम्ही या मोहिमेबद्दल लोकांना जागरुक करण्यासाठी व्हिडिओ व्हॅन रवाना केल्या" असे केंद्रीय मंत्री म्हणाल्या. आपल्या स्वातंत्र्यसैनिकांप्रति आदर व्यक्त करण्यासाठी, देशभक्तीची भावना दृढ करण्यासाठी आणि भारतीय स्वातंत्र्याच्या 75 वर्षपूर्तीनिमित्त सुरू असलेल्या स्वातंत्र्याच्या अमृत महोत्सवात लोकसहभाग सुनिश्चित करण्यासाठी या मोहिमेत उत्साहाने सहभागी व्हावे, असे आवाहन मीनाक्षी लेखी यांनी केले.
"आपण जे काही करतो, त्याची प्रेरणा नेहमीच तिरंगा असते आणि तो आपल्या तनामनात आहे आणि आपण त्यासाठी प्राणार्पण करू शकतो " असेही केंद्रीय मंत्र्यांनी सांगितले.
संपूर्ण दिल्लीभर भ्रमण करून हर घर तिरंगा मोहीम आणि अमृत महोत्सवाची माहिती या व्हॅन देणार आहेत. नवी दिल्लीतील इंदिरा गांधी स्टेडिअमवर 2 ऑगस्ट रोजी आयोजित करण्यात येणाऱ्या तिरंगा उत्सवाशी संबंधित माहितीही या व्हॅनद्वारे प्रदर्शित करण्यात येणार आहे.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91